
ДО 
Г-Н ИВАН ЙОЛОВ
КМЕТ НА ОБЩИНА ИСКЪР

На Ваш изх. №24-04-33/10.09.2026 г. 

Относно: Инвестиционно предложение (ИП) „Актуализация на проект за благоустрояване на парково пространство в УПИ III, кв. 36, с. Староселци, община Искър“



УВАЖАЕМИ ГОСПОДИН ЙОЛОВ,  



Във връзка с Ваше уведомление с вх. №АО-4736/10.09.2026 г. за ИП „Актуализация на проект за благоустрояване на парково пространство в УПИ III, кв. 36, с. Староселци, община Искър“, на основание чл. 6а, т. 2 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, приета с ПМС № 201/31.08.2007 год., с вс. изм. и доп), Ви уведомявам следното:
ИП попада в обхвата на чл. 2, ал. 2 от Наредбата за ОС.
1. Съгласно предоставената информация, ще бъде реализиран актуализиран проект за благоустрояване на парково пространство в с. Староселци, община Искър. Ще бъдат изградени детска площадка за деца на възраст от 3 до 12 години, ще се обособят беседки, пейки и места за отдих, разположени по начин, осигуряващ удобство, безопасност и добра връзка с алейната мрежа. В западната част на терена ще се изгради футболно игрище с минимални размери - 22/38 м и настилка от изкуствена трева. Съществуващата ограда ще бъде възстановена, като зоната на входната част от нея ще бъде оформена като функционални пейки с дървено покритие. Съществуващото външно осветление ще бъде адаптирано към новото проектно решение, така че да се осигури необходимата осветеност на основните алеи, зоните за отдих, детската площадка и спортното игрище.
Предвиждат се изкопни работи, свързани с изграждането и благоустрояването на обекта, като застроената площ на парково пространство е 7 170 кв. м. При реализацията на ИП не се предвижда използване на взрив и изграждане на нови пътища. Генерираните строителни отпадъци ще се управляват съгласно изискванията на Закон за управление на отпадъците и подзаконовата нормативна уредба към него.
ИП ще се реализира за УПИ Ш, кв. 36, с. Староселци, общ. Искър, като същият е публична общинска собственост, съгласно Акт №1531 за публична общинска собственост от 16.09.2010 г. 
2. ИП не попада в границите на защитени територии по смисъла на Закона за защитените територии.
3. ИП не попада в границите на защитени зони по смисъла на Закона за биологичното разнообразие (ЗБР). Най-близко разположената защитена зона от мрежата НАТУРА 2000, на около 0,2 км, е:
· BG0000613 „Река Искър”, за опазване на природни местообитания и на дивата флора и фауна, по чл. 6, ал. 1, т. 1 и 2 от ЗБР, обявена със Заповед №РД-237/22.03.2024 г. на МОСВ (обн. ДВ, бр. 33/12.04.2024 г.). 
4. Така описаното ИП не може да бъде отнесено към нито една от позициите на Приложение №1 към чл. 92, т. 1, както и Приложение №2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС) или екологична оценка (ЕО).
С оглед гореизложеното, отчитайки местоположението (извън границите на защитени зони от мрежата НАТУРА 2000) и характера на заявеното ИП, при реализацията му няма вероятност от отрицателно въздействие върху защитени зони от мрежата НАТУРА 2000, включително и върху най - близко разположената защитена зона BG0000613 „Река Искър“,  по отношение на:
•	Пряко или косвено унищожаване, увреждане или фрагментиране на природни местообитания и местообитания на животни, предмет на опазване в защитена зона BG0000613 „Река Искър“; 
•	Трансформация на местообитания на видове, безпокойство или прогонване на видове животни, предмет на опазване;
•	Нарушаване целостта и целите на опазване на защитената зона;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района върху природни местообитания и местообитания на животни, предмет на опазване в защитена зона BG0000613 „Река Искър“.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.

С уважение, 

